Legal Document

Category: 988

Text:
80.ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ  ΚΑΙ ΔΗΜΟΣΙΑΣ ΤΑΞΗΣ Αριθ.46753   της 4 Ιουλ./8 Αυγ.1986(ΦΕΚ Β΄544)  Καθορισμός άσκησης αρμοδιοτήτων σε θέματα Κοινοτικών Φυλάκων.  Έχοντας υπόψη τις διατάξεις: 1.Του Ν.Δ.3030/54 «περί Αγροφυλακής» όπως τροποποιήθηκε και συμπληρώθηκε μεταγενέστερα. 2.Του Νόμ.1481/1984 «Οργανισμός Υπουργείου Δημόσιας Τάξης» 3.Του άρθ.3 του Νόμ.1590/1986 «Τροποποίηση διατάξεων του Νόμ.1481/1984 Οργανισμός Υπουργείου Δημόσιας Τάξης και άλλες διατάξεις.  Σελ.16,558(γ) Τεύχος 1332 Σελ. 60 4.Την ανάγκη καθορισμού τρόπου άσκησης καθηκόντων και αρμοδιοτήτων στα θέματα των Κοινοτικών Φυλάκων, αποφασίζουμε: Καθορίζουμε τη διαδικασία ασκήσεως καθηκόντων και αρμοδιοτήτων στα θέματα που αφορούν τους Κοινοτικούς Φύλακες ως εξής: 1.Ο Υπουργός Εσωτερικών ασκεί τις αρμοδιότητες στα θέματα που αφορούν την κατανομή των οργανικών θέσεων των παραπάνω Υπαλλήλων και τις μεταθέσεις αυτών εκτός Νομού. 2.Ο Νομάρχης ασκεί τις αρμοδιότητες στα θέματα που αφορούν τους διορισμούς, προαγωγές, παραιτήσεις, απολύσεις, χορήγηση αδειών, μεταθέσεις εντός Νομού, χρονοεπιδόματα, συνταξιοδοτικά πειθαρχικά και κάθε άλλο θέμα που αφορά την προσωπική κατάσταση των Υπαλλήλων αυτών της περιφερείας του. 3.Οι Διοικητές των οικείων Αστυνομικών τμημάτων τις υπόλοιπες αρμοδιότητες που προβλέπονται από την κειμένη νομοθεσία (Νόμ.1481/1984 και Π.Δ.582/1984). 4.Οι εκκαθαρίσεις των πάσης φύσεως αποδοχών, μισθών, πενθημέρων, τα έξοδα ραφής στολών, οι προμήθειες υποδημάτων, οι χορηγήσεις υφασμάτων και κάθε άλλο οικονομικό θέμα των Υπαλλήλων αυτών εξακολουθεί να παραμένει στις οικείες Αστυνομικές Αρχές μέχρι την 31 Δεκεμβρίου του έτους 1986, και με το νέο προϋπολογισμό του Υπουργείου Εσωτερικών οι αρμοδιότητες αυτές μεταφέρονται στις Διευθύνσεις Εσωτερικών των οικείων Νομαρχιών. Στις Αστυνομικές Αρχές επίσης παραδίδονται και τα είδη οπλισμού και εξάρτησης των Υπαλλήλων αυτών που εξέρχονται της Υπηρεσίας τους. 5.Στην έδρα κάθε Νομαρχίας, με απόφαση του οικείου Νομάρχη, συγκροτούνται και λειτουργούν τα προβλεπόμενα από τις διατάξεις των άρθρ.26 έως και 28 του Π.Δ.543/1977 (ΦΕΚ 177 τ.Α΄) (Τομ.17 σελ.98,186), όπως τροποποιήθηκαν και συμπληρώθηκαν μεταγενέστερα με τις διατάξεις του άρθρ.10 του Π.Δ.895/1976 (ΦΕΚ 327 τ.Α΄) (Τομ.17 σελ.74,645) και την αριθ.12098 Φ.115.4/ 122 κ.δ/23.6.1982 (ΦΕΚ 443/1982 τ.Β΄) κοινή απόφαση των Υπουργών Προεδρίας της Κυβέρνησης και Δημόσιας Τάξης,Εποπτικό και Αγρονομικό Συμβούλιο με την εξής σύνθεση. α)(Παρατίθεται στο τέλος του άρθρ.27 του Π.Δ. 543/1977,Τομ.17 σελ.98,186). β)(Παρατίθεται στο τέλος του άρθρ.28 του Π.Δ. 543/1977, Τομ.17 σελ.98,186).  4.Α.α.79-80 Υπουργείο Δημόσιας Τάξης (Οργανικές Διατάξεις)   133